Λεοπόλδος, αρχιδούκας της Αυστρίας

Ο Λεοπόλδος (γερμ. Luitpold, 30 Ιανουαρίου 1897 - 14 Μαρτίου 1958) από τον Οίκο της Λωρραίνης ήταν αρχιδούκας της Αυστρίας και πρίγκιπας της Τοσκάνης.

Βιογραφία
Ο Λεοπόλδος Μαρία Αλφόνσος Λεύκιος Κάρολος Αντώνιος Βεατρίκιος Μιχαήλ Ιωσήφ Πέτρος Ιγνάτιος γεννήθηκε στο ΖάγκρεμπHarding, Lost Waltz, p. 20 και ήταν ο δευτερότοκος γιος του Λεοπόλδου Σαλβάτορ της Αυστρίας και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης. 

Κατά τον Α΄ Παγκόσμιο Πόλεμο υπηρέτησε ως υπολοχαγός του πυροβολικού μαζί με τον μεγαλύτερο αδελφό του Ράινερ. Οι ενέργειές του ως αξιωματικού στη μάχη της Μεντεάτσα (κοντά στην Τεργέστη) το 1917 επαινέθηκαν. Ο 2ος εξάδελφος του πάππου του, Φραγκίσκος Ιωσήφ της Αυστρο-Ουγγαρίας, του απένειμε το διάσημο το Τάγματος του Χρυσόμαλλου Δέρατος· ήταν η τελευταία απονομή που έκανε. Στη μάχη του ποταμού Πιάβε, ο Λεοπόλδος πολέμησε στην πρώτη γραμμή.

Με την πτώση της μοναρχίας το 1918, η Α΄ Δημοκρατία θέσπισε τα μέλη του Οίκο του να αποκηρύξουν το δικαίωμα διαδοχής και να ζήσουν ως απλοί πολίτες ή να φύγουν από τη χώρα. Ο Κάρολος και οι συγγενείς του προτίμησαν να φύγουν, αλλά ο Λεοπόλδος Σαλβάτορ επέλεξε να μείνει. Ήταν ερωτευμένος με τη βαρόνη Ντάγκμαρ Νικόλικς-Ποντρίνσκα, μικροευγενή της ΚροατίαςMcIntosh, The Unknown Habsburgs, p. 51. Οι γονείς της δεν ενέδιδαν στο γάμο, διότι δεν είχαν βασιλική καταγωγή, αλλά τελικά ο (μοργανατικός) γάμος έγινε το 1919. 

Το 1931 απεβίωσε ο θείος του Ιάκωβος, Δούκας της Μαδρίτης, και οι Καρλιστές τον έβλεπαν ως διάδοχο στην αξίωση για βασιλιά της Ισπανίας (ο Λεοπόλδος Σαλβάτορ ήταν 4ος απόγονος του Καρόλου Μαρία, Κόμη της Μολίνα), αλλά ο μοργανατικός του γάμος τον έκανε να παραιτηθεί υπέρ του νεότερου αδελφού του, Καρόλου Πίου.

Το 1930 αθωώθηκε από μία υπόθεση πώλησης ενός περιδέραιου, που ανήκε στη σύζυγο του Καρόλου Λουδοβίκου της Αυστρίας (αδελφού του Φραγκίσκου Ιωσήφ), ο οποίος το είχε αποκτήσει από τη θεία του, Μαρία Λουίζα, σύζυγο του Ναπολέοντα Βοναπάρτη.

Το 1931 διαζεύχθηκε και μετανάστευσε στις ΗΠΑ με το όνομα κος Λίοπολντ Χ(άμπσμπουργκ) Λορραίν. Έκανε δεύτερο μοργανατικό γάμο στη Ν. Υόρκη, με την Αλίσια Γκίμπσον το 1932.

Έπαιξε μερικούς μικρούς ρόλους στο Χόλλυγουντ. Εγκαταστάθηκε στο Ουίλλιμαντικ του Κοννέκτικατ, σε ένα μικρό σπίτι με την Αλίσια και εργάστηκε ως εργαζόμενος σε εργοστάσιο. Διαζεύχθηκαν το 1934. 

Το 1953 έλαβε την υπηκοότητα των ΗΠΑ. Απεβίωσε το 1958 σε ηλικία 61 ετών. Η τέφρα του αποτέθηκε στην Αυτοκρατορική Κρύπτη της Βιέννης, στη θέση 91.

Οικογένεια
Νυμφεύτηκε το 1919 μοργανατικά τη βαρόνη Ντάγκμαρ Νικόλικς-Ποντρίνσκα, μικροευγενή της Κροατίας. Της δόθηκε ο τίτλος της βαρόνης του Βόλφεναου. Είχε τέκνο:
 Γκαμπριέλλα 1921-1996, βαρόνη του Βόλφεναου το 1922. Παντρεύτηκε τον Γιαν φαν ντερ Μυχλλ, Ελβετό τραπεζίτη και απέκτησε τρια τέκνα. Διαζεύχθηκε το 1958.

Το 1931 ο Λεοπόλδος διαζεύχθηκε και το 1932 έκανε δεύτερο, επίσης μοργανατικό, γάμο με την Αλίσια Γκίμπσον Κόμπουρν. Δεν απέκτησαν τέκνα. Αργότερα διαζεύχθηκαν.

Πρόγονοι

Αναφορές στις Πηγές

Πηγές
 Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY
 McIntosh, David. The Unknown Habsburgs. Rosvall Royal Books, 2000. ISBN 91-973978-0-6
 "Leopold Habsburg Lorraine Dead at 61". New York Times. 15 March 1958. p. 17.

Εξωτερικοί σύνδεσμοι
 Historical Line of Succession to the British Throme

Κατηγορία:Οίκος της Λωρραίνης
Κατηγορία:Μοργανατικοί γάμοι